Krag-Jørgensen var et populært jaktvåpen solgt til sivilister parallelt med armégeværene både i Nord-Amerika, og her hjemme i Skandinavia. I Nord-Amerika ble store mengder Krag-rifler solgt som billig militæroverskudd etter approberingen av den Mauser baserte M1903 i .30-06. Disse overskuddsriflene ble i stort omfang ombygd av sivile jegere og børsemakere til velegnede og populære jaktvåpen, som oftest i originalkamringen .30-40 Krag. I 1899 ble en amerikansk Krag brukt til å felle en verdensrekordbedømt wapiti ved Crested Butte, Colorado i Rocky Mountains.